text: [{"text_idx": "#000004", "text": "Hordoftootni keenya heddu viidiyoo taatee godina Jimmaa aanaa Geeraatti raawwatame agarsiisa jechuun marsaalee hawaasaa irratti qoodamaa jiru akka qulqulleessinu nu gaafachaa turaniiru: Viidiyoo"}, {"text_idx": "#000005", "text": "Viidiyoon daqiiqaa 02:16 dheeratufi kaleessa Adoolessa 19, 2015 irraa eegalee keessattuu Feesbuukii fi TikTok irratti qoodamaa jiru kun fayyadamtoota miidiyaalee hawaasaa biraa yaadawwan garagaraa keessummeessaa jira."}, {"text_idx": "#000006", "text": "Jalqaba viidiyoo kanaatti namootni afur namoota baay\u2019inaan walitti qabaman gidduu dhaabbatanii kan mul\u2019atan yemmuu ta\u2019u, isaan keessaa tokko \u201cMana seeraa deemee nama himachuu nan balleesse\u201d jechuun gadi jedhanii dhiifama yemmuu gaafatan mul\u2019ata."}, {"text_idx": "#000008", "text": "Viidiyoo kana keessatti sagaleen nama jechoota garagaraatti fayyadamuun nama dhiifama gaafatu kana arrabsus duubaa ni dhagahama. Kana malees nama kana irraa saqqiin akka irraa baafamu yeroo dubbatamus ni dhagahama."}, {"text_idx": "#000009", "text": "Dabalataan namootni hafan sadeen immoo akka jilbeenfatan yeroo ajajaman fi sadeen keessaa inni jilbeenfachuu dide tokko dhiitichoon yemmuu rukkutamufi innis utaalee gara nama isa rukkutee yeroo fiigu viidiyoon kun agarsiisa."}, {"text_idx": "#000010", "text": "Gochaan viidiyoo kana keessatti mul\u2019atu safuufi duudhaa hawaasaa kan cabse akkasumas seeraan ala akka ta\u2019e fayyadamtootni miidiyaalee hawaasaa heddu barreessaa jiraachuus ilaallerra."}, {"text_idx": "#000012", "text": "Dhimmicha ilaalchisee Itoophiyaa Cheekif odeeffannoo kan laatan bulchaan aanaa Geeraa Obbo Hawwii Sa\u2019id, taateen kun marii dhimma nageenyaa gandicha keessatti taa\u2019amerratti uumamuu himaniiru."}, {"text_idx": "#000013", "text": "\u201cAdoolessa 09 viidiyoon guutuun waraabamee sana booda kukkutamee iddoon barbaadamu qofti gadhiifame. Garuummoo wantichi qabatamaan jira\u201d jedhan."}, {"text_idx": "#000014", "text": "Taatee walgahicharratti uumamefi ka\u2019umsa isaa qoratanii hawaasa akka beeksisan kan himan qondaalli kun, hawaasa gandichaa walin marii kan taasisan ta\u2019uus dubbataniiru."}, {"text_idx": "#000016", "text": "Namootni afran namoota walgahiif taa\u2019an gidduu dhaabbatanii mul\u2019atan shakkamtoota hawaasaan saaxilaman ta\u2019uu odeeffannoo akka qaban kan himan Obbo Hawwiin, \u201chawaasni kan saaxile seeraan ilaalaa jechuufi malee akka mirgi namaa sarbamuuf miti. Kanaaf isa kana rakkoo cimaadha jennee ilaallee qaama rakkoo kana keessaa gahee qabu to\u2019annee adeemsa qorannoorra jirra\u201d jedhaniiru."}, {"text_idx": "#000018", "text": "\u201cTarkaanfii madaalawaa ta\u2019e hawaasa keenya kiisuu danda\u2019ufi nageenya, tasgabbiifi misooma isaatti deebisuu danda\u2019u fudhannee ni beeksifna. Warri shakkamaa ta\u2019anii hawaasaan saaxilamanis adeemsa qorannoo seeraatin ilaalamanii kallattiin kaa\u2019amuudhaaf ni danda\u2019ama kan jedhu qabannee jirra\u201d jechuunis himaniiru."}, {"text_idx": "#000019", "text": "\u12c8\u1245\u1273\u12ca \u1218\u1228\u1303\u12ce\u127d\u1295 \u1240\u1325\u1273 \u1260\u12a2\u121c\u120d\u12ce \u1208\u121b\u130d\u1298\u1275 \u12ed\u1218\u12dd\u1308\u1261"}, {"text_idx": "#000020", "text": "\u12eb\u1240\u1228\u1261\u1275\u1295 \u12e8\u130d\u120d \u1218\u1228\u1303 \u1260\u130d\u120b\u12ca \u1218\u1218\u122a\u12eb\u127d\u1295 \u1218\u1220\u1228\u1275 \u12a5\u1295\u1320\u1265\u1243\u1208\u1295::"}, {"text_idx": "#000021", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman\nOdeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame\nSuuraan hiriira magaalaa Ambootti taasifame agarsiisa jechuun qoodamaa jiru dogongora\nDandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000023", "text": "Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame"}, {"text_idx": "#000024", "text": "Suuraan hiriira magaalaa Ambootti taasifame agarsiisa jechuun qoodamaa jiru dogongora"}, {"text_idx": "#000025", "text": "Dandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000026", "text": "\u1260\u121b\u1285\u1260\u122b\u12ca \u12a0\u12cd\u1273\u1228 \u1218\u1228\u1266\u127b\u127d\u1295 \u12ed\u12a8\u1270\u1209\u1295"}]